Την τελευταία του πνοή σε ηλικία 90 ετών άφησε ο Μαξ φον Σίντοφ. Γεννήθηκε στη Σουηδία και έφτιαξε την καριέρα του με μία σειρά συνεργασιών με τον Ingmar Bergman, ενώ στη συνέχεια έκανε αισθητή την παρουσία του και στο διεθνές κινηματογραφικό στερέωμα.

Ο πιο εμβληματικός ρόλος του ήταν φυσικά η Έβδομη Σφραγίδα του Bergman όπου παίζει σκάκι με τον θάνατο, ενώ ξεχωρίζουν οι συμμετοχές του στο Jesus Christ The Greatest Story Ever Told (1965) και στον Εξορκιστή.

Για την ερμηνεία του στην ταινία Πελέ ο κατακτητής κέρδισε το Βραβείο Ευρωπαϊκού Κινηματογράφου καλύτερου ηθοποιού και έλαβε υποψηφιότητα για Όσκαρ Α’ Ανδρικού Ρόλου. Επίσης, προτάθηκε για Όσκαρ Β’ Ανδρικού Ρόλου για την ταινία Εξαιρετικά Δυνατά και Απίστευτα Κοντά, και δύο φορές για Χρυσή Σφαίρα για τις ταινίες Ο Εξορκιστής και Hawaii. Στην τηλεόραση, είχε εμφανιστεί στη σειρά Game of Thrones στον ρόλο του Three-Eyed Raven, ενώ είχ δώσει τη φωνή του και σε ένα επεισόδιο των The Simpsons.

﻿

﻿